jkorsvik/nowiki_second_scrape_merged huggingface dataset:
NGC 2818

NGC 2818 er en planetarisk tåke som ligger rundt 10 400 lysår unna jorden i stjernebildet Kompasset. Den er en av de svært få planetariske tåker i Melkeveien som ligger inne i stjernehoper, og ligger inne i en åpen stjernehop. Åpne stjernehoper blir spredt over hundrevis av millioner av år, mens stjerner som danner planetariske tåker først tar til med prosessen å danne tåker etter milliarder av år. Den åpne hopen som tåken ligger i er estimert til å være nesten én milliard år gammel.


== Referanser ==
Pressemelding STScI-2009-05 fra Space Telescope Science Institute.
Friedrichswerdersche Kirche

Friedrichswerdersche Kirche ligger på Werderscher Markt i ortsteil Mitte i Berlins bydel Mitte. Schinkelplatz ligger øst for kirken. 
Kirken ble oppført mellom 1824 og 1831 av Karl Friedrich Schinkel og var den første nygotiske kirken i byen. Som murstensbygg står den i samme tradisjon som Marienkirche og Nikolaikirche på østsiden av Spree.
Friedrichswerdersche Kirche ble brukt av flere konfesjoner (simultankirke). Det dreide seg om både en forent prøyssisk og en franskreformert kirke.
I den andre verdenskrigen ble kirken sterkt skadet og gjenoppbygget først i 1980-årene. Friedrichswerdersche Kirche hører idag til Berliner Nationalgalerie som er en del av Staatliche Museen zu Berlin, og tjener som museum for skulpturer fra det 19. århundret.


== Eksterne lenker ==
Offisielt nettsted 
(en) Friedrichswerdersche Kirche – kategori av bilder, video eller lyd på Commons 
(en) Friedrichswerdersche Kirche – galleri av bilder, video eller lyd på Commons 
Friedrichswerdersche Kirche – hjemmesiden til Berlins statlige museer Arkivert 20. april 2006 hos Wayback Machine.
NGC 3918

NGC 3918 er en planetarisk tåke som ligger rundt 3 000 lysår unna jorden i stjernebildet Kentauren. Den ytre delen av tåken er noe sfærisk i formen, mens lenger inn trenger rask stjernevind seg gjennom tåken og har punktert den i to ender.


== Referanser ==
Pressemelding STScI-1997-38 fra Space Telescope Science Institute.
NGC 5307

NGC 5307 er en planetarisk tåke som ligger rundt 7 900 lysår unna jorden i stjernebildet Kentauren. Den har et spiralmønster som kan komme av at den dødende stjernen slingret mens den sendte ut gass i jegstråler i ulike regninger.


== Referanser ==
Pressemelding STScI-2007-33 fra Space Telescope Science Institute.
NGC 5315

NGC 5315 er en planetarisk tåke som ligger rundt 7 000 lysår unna jorden i stjernebildet 
Passeren. Tåken har en x-lignende struktur, noe som hinter til at sentralstjernen kastet av seg materiet i to forskjellige utbrudd og i to forskjellige retninger.


== Referanser ==
Pressemelding STScI-2007-33 fra Space Telescope Science Institute
NGC 6751

NGC 6751 er en øyelignende planetarisk tåke som ligger rundt 6 500 lysår unna jorden i stjernebildet Ørnen. Overflatetemperaturen til sentralstjernen har blitt estimert til å være 140 000 °C.


== Referanser ==
Pressemelding STScI-2000-12 fra Space Telescope Science Institute
NGC 6826

NGC 6826 er en planetarisk tåke som ligger rundt 2 200 lysår unna jorden i stjernebildet Svanen. Tåken har et utseende som kan ligne på et øye.


== Referanser ==
Pressemelding STScI-1997-38 fra Space Telescope Science Institute
Amund Nybakken Olsen

Amund Nybakken Olsen (født 12. desember 1983 i Hamar) er en norsk tidligere ishockeyspiller som spilte for Furuset Ishockey. Han har også spilt for Grüner IL (2003–2010) og moderklubben Storhamar IL. Han la opp i 2013.


== Referanser ==


== Eksterne lenker ==
(en) Amund Nybakken Olsen – Eurohockey.com 
(en) Amund Nybakken Olsen – Eliteprospects.com
Saturntåken

Saturntåken eller NGC 7009 er en planetarisk tåke som kanskje ligger rundt 1 400 lysår unna jorden i stjernebildet Vannmannen. Tåken ble oppdaget 7. september 1782 av William Herschel og var en av hans første oppdagelser. Navnet ble gitt i 1850-årene av Lord Rosse og kommer fra de to «håndtakene» (ansae) i hver ende av tåken som kan få henne til å ligne på Saturn når ringene har nærmere 0° helling i forhold til jorden.


== Referanser ==


== Eksterne lenker ==
(en) NGC 7009 – kategori av bilder, video eller lyd på Commons 
(en) Saturntåken i SIMBAD
Joachim Flaten

Joachim Flaten (født 12. juli 1986) er en norsk tidligere ishockeyspiller, som fra 2006 til 2012 spilte løper for Frisk. Han har også spilt for moderklubben Jutul IL og for Concordia College i USA. Flaten er en typisk power-forward-spiller.Joachim Flaten gikk som 14-åring over til Frisk Asker, og fikk sine føreste kamper på Frisk Askers a-lag som 19 åring. Etter en sesong i eliteserien startet han studier ved Concordia College i Moorhead i Minnesota, hvor han endte med 12 poeng på 22 kamper. I 2007–2008-sesongen ble han seriemester for Frisk Asker sammen med bla. Mats Zuccarello og Chris og Cam Abbott. Etter to sesonger i Frisk Asker flyttet Joachim i august 2012 til Manchester i England, hvor han kombinerte en MBA ved University of Bolton med spill for Manchester Phoenix i EPHL.


== Referanser ==


== Eksterne lenker ==
(en) Joachim Flaten – Eurohockey.com 
(en) Joachim Flaten – Eliteprospects.com
Piggrokketåken

Piggrokketåka eller Hen-1357 er en planetarisk tåke som ligger rundt 18 000 lysår unna jorden i stjernebildet Alteret, og den er den yngste planetariske tåken man kjenner til.Da Hubble-teleskopet fotograferte tåken på slutten av 1990-tallet var det mindre enn 20 år siden tåken begynte å gløde og gikk fra å være protoplanetarisk tåke til å være en planetarisk tåke. Tåken har en størrelse som er én tiendedel av de fleste planetariske tåkene.I midten av tåken er det et binært stjernesystem.


== Referanser ==
Timeglasståken

Timeglaståken (også kjent som MyCn18) er en ung timeglassformet planetarisk tåke som ligger rundt 8 000 lysår unna jorden i stjernebildet Fluen.I 1996 ble tåken fotografert i detalj av Hubble-teleskopet. Noe uventet ble det oppdaget at stjernen som er opphavet til tåken ikke lå i symmetrien.


== Referanser ==


== Eksterne lenker ==
Hubble-pressemelding i forbindelse med teleskopets bilde av tåken
Modernistisk arkitektur

Modernismen er en retning i arkitekturen som oppsto omkring 1920, fikk gjennomslag bl. a. i Norden i 1930-årene, og har vært dominerende innenfor arkitektur og byplanlegging i mesteparten av 1900-tallet. Retningen omfatter flere forskjellige stilarter eller arkitektoniske perioder, hvorav funksjonalismen var den viktigste i 1930-årene. Ordet funksjonalisme brukes særlig i Norden som overordnet betegnelse for modernistisk arkitektur gjennom hele århundret, mens betegnelser som modernisme eller international style er vanligere som samlebetegnelser i mange andre språk.
Modernismen oppsto i Europa i tiden etter første verdenskrig som en reaksjon på 1800-årenes historisme, i ettertid foraktelig betegnet som stilforvirring. Radikale arkitekter etterlyste en stil som bedre kunne uttrykke den moderne kultur som måtte prege gjenreisningen etter krigen og bidra til sosial utjevning og velstand for bredere folkegrupper. Industriell masseproduksjon var nødvendig ikke bare for å skaffe rimelige forbruksvarer til alle, men også for å kunne tilby gode boliger og avskaffe boligmangelen. Modernistisk arkitektur tilstrebet rasjonelle konstruksjoner og industrielle produksjonsmåter, og nøkterne, geometriske former uten overflødige ornamenter.


== Modernismens forløpere ==
Modernismens røtter må søkes lenger tilbake i tid, til bestrebelser på å forene arkitekturen som kunstform med den raske teknologiske utviklingen og de store samfunnsmessige endringene gjennom siste halvdel av 1800-tallet. Som en tidlig forløper kan regnes  Krystallpalasset konstruert av Joseph Paxton for Verdensutstillingen i London i 1851. Kombinasjonen av støpejern og glass ble videreført i forretningsbebyggelse i amerikanske byer i 1860-årene. Videre utvikling av konstruksjoner i stål (broer, haller og det kjente Eiffeltårnet) åpnet for bygging av skyskrapere i 1890-årenes Chicago ved arkitekter som William Le Baron Jenney og Louis Sullivan.
Omkring 1900 eksperimenterte arkitekter flere steder i verden med å utnytte nye byggemåter som stål- og betongkonstruksjoner, og med å finne nye formmessige løsninger for å integrere arkitektur og ny teknologi. En britisk forløper var Arts and Crafts-bevegelsen innenfor mange designfag. Disse bestrebelsene kom til dels til uttrykk innenfor nye stilretninger som art nouveau i Belgia (Victor Horta), Barcelona (Antoni Gaudí), Glasgow (Charles Rennie Mackintosh) og Wien (Otto Wagner). I USA ble Louis Sullivan og Frank Lloyd Wright banebrytere. I Tyskland gikk arkitekter og ingeniører i 1907 sammen i Deutsche Werkbund for å forene industriell fremstilling og tradisjonelt håndverk. Blant dem er særlig Peter Behrens kjent for den banebrytende AEG Turbinenfabrik fra 1909.


== Eksterne lenker ==
(en) Modernist architecture – kategori av bilder, video eller lyd på Commons
Hen 2-47

Hen 2-47 er en ung planetarisk tåke som ligger rundt 6 600 lysår unna jorden i stjernebildet Kjølen. Formen på tåken antyder at den kanskje ble dannet ved at sentralstjernen kastet av seg materie minst tre ganger i tre forskjellige retninger. Hver gang fyrte stjernen av to jetstråler i hver sin retning.


== Referanser ==
Pressemelding STScI-2007-33 fra Space Telescope Science Institute
Stopleleivraket

Stopleleivraket er et nederlandsk skipsvrak som ligger på sjøbunnen i Stopleleia, nord-vest for holmen Nørdstoplen i Hustadvika, Møre og Romsdal. Skipet, en kravell, forliste tidlig på 1700-tallet mot slutten av den såkalte hollendertiden med omfattende tømmereksport fra Norge til Nederland.Vraket ble oppdaget på vinteren tidlig i 1985 av to dykkere fra Molde, Bjørnar Johansen og David Berg Tuddenham. Tuddenham utdannet seg senere til arkeolog og ble i 2018 direktør for Romsdalsmuseet. Over 300 godt bevarte gjenstander er utstilt ved Hustadvika Gjestegård. Gjenstander fra funnet finnes også ved NTNU Vitenskapsmuseet og Romsdalsmuseet.

		
		
		
		
		


== Referanser ==


== Litteratur ==
Jarle Sanden (1987). «Stopleleivraket på Hustadvika». Romsdalsmuseet Årbok 1987. Molde: Romsdalsmuseet: 74. ISBN 82-90251-48-3. ISSN 0557-3149. 


== Eksterne lenker ==
«Flasketuten peker på» – Artikkel av David Berg Tuddenham om suvenirsanking og kulturminnevern under vann.
IC 3568

IC 3568 er en planetarisk tåke som ligger rundt 9 000 lysår unna jorden i stjernebildet Sjiraffen. Tåken har en diameter på rundt 0,4 lysår og er rund i formen.


== Referanser ==
Pressemelding STScI-1997-38 fra Space Telescope Science Institute
Bodil Katarina Nævdal

Bodil Katarina Nævdal er en norsk historiker, forfatter og filosofie doktor fra Uppsala universitet.
Nævdal leverte sin doktorgradsavhandling på norsk ved Uppsala universitet (1983). Doktorgraden handlet om Erik XIV av Sverige, Ivan den grusomme og Katarina Jagellonica.
Hun har vært kritisk til Darwinius-fossilet, og anklaget forskerne bak prosjektet for uredelighet.


== Publikasjoner ==
Drømmenes palass : Trygve Lie og Dag Hammarskjöld – en beretning, Oslo : Schibsted, 2000, ISBN 82-516-1799-5
Bak en gyllen fasade : Sigurd Ibsens brev til familien 1883-1929, Oslo : Aschehoug i samarbeid med Fondet for Thorleif Dahls kulturbibliotek og Det Norske Akademi for Språk og Litteratur, 1997, ISBN 82-03-26141-8
Ikke gråt, Merethe, bare drikk!, Oslo : Lunde, 1995, ISBN 82-520-3858-1
Kjærlighet til livets slutt : om Magda von Dolcke og Bjørnstjerne Bjørnson, Nordisk tidskrift för vetenskap, konst och industri, 66(1990)h. 1
God morgen, Rosalinde! : brev til Rosalinde Thomsen, Oslo : Cappelen, 1990, ISBN 82-02-12708-4
Dager etter dette : et politisk portrett av Kåre Willoch, Oslo : Grøndahl, 1987, ISBN 82-504-0892-6
Erik XIV, Ivan Groznyj og Katarina Jagellonica, Studia historica Upsaliensia, Uppsala universitet (doktorgradsavhandling i historie), 1983, 91-554-1371-4
Divergerande uppfatningar om några centrala problem i Erik XIVs historia, hovedoppgave i historie, Universitetet i Oslo, 1980


== Referanser ==
IC 4593

IC 4593 er en planetarisk tåke som ligger rundt 7 900 lysår unna jorden i stjernebildet Herkules.


== Referanser ==
Pressemelding STScI-2007-33 fra Space Telescope Science Institute
Hagevannertåken

Hagevannertåken (benevnt Henize 3-1475) er en planetarisk tåke som ligger rundt 18 000 lysår unna jorden i stjernebildet Skytten. Tåken er spesiell ved S-formen den har, som kommer av jetstråler. Disse kan ha hastigheter på opp mot fire millioner kilometer i timen, og er med de blant de raskeste man kjenner. Sentralstjernen har en masse tre til fem ganger solens, og en luminositet mer enn 12 000 ganger større.


== Referanser ==


== Kilder ==
Biletslippet «The mysterious 'Garden-sprinkler' nebula» fra den 22. mai 2003 fra det europeiske informasjonssenteret for Hubble
SuWt 2

SuWt 2 er en planetarisk tåke som ligger rundt 6 500 lysår unna jorden i stjernebildet Kentauren. Den hvite dvergen som gir energi i form av ultrafiolett stråling til tåken er enda ikke funnet. I stedet er det i midten av tåken funnet et binærsystem sammensatt av to spektralklasse A-stjerner, som ikke sender ut energirik nok stråling til å ionisere tåken.

Astronomer tenker seg at de tre stjernene i tåken ble født samtidig, der den ene var mer massiv enn de to andre som kretset rundt en annen. Den tyngre stjernen utviklet seg raskest og ble etter hvert til en rød kjempe som kastet av seg de ytre lagene av materie, materie som senere kunne bli til en planetarisk tåke.


== Kilder ==
Pressemelding STScI-2008-21: «White Dwarf Lost in Planetary Nebula» fra Space Telescope Science Institute
Gymnetini

Gymnetini er  en gruppe av biller som hører til underfamilien gullbasser (Cetoniinae) i den artsrike gruppen Scarabaeoidea.


== Utseende ==
Middelsstore (10-30 millimeter), litt matte gullbasser. Pronotum er trekantet tilbaketrukket i midten slik at det dekker scutellum helt. På farge er de svarte eller grønnlige, ofte med lyse tegninger.


== Levevis ==
Noen av artene er knyttet til maur og termitter. Larver fra slekten Desicasta kan utvikle seg inne i stilker på planter i ananasfamilien, dette er det eneste kjente tilfelle av at gullbasser utvikler seg inne i levende planter.
De voksne billene kommer gjerne til overmoden frukt eller andre søte næringsmidler.


== Utbredelse ==
De fleste slektene lever i Mellom- og Sør-Amerika, men det er også noen slekter i Sørøst-Asia (inkludert den artsrike slekten Clinteria) og Afrika (blant andre Amazula og Stethodesma).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Gymnetini – 30 slekter
Gruppen Blaesiina
Slekten Blaesia Burmeister, 1842 – 2 arter, Sør-Amerika
Slekten Halffterinetis Morón & Nogeira, 2007 – 2 arter, Mexico
Gruppen Gymnetina
Slekten Aemilius LeMoult, 1939
Slekten Allorhina Burmeister, 1842
Slekten Amazula Kraatz, 1882
Slekten Amithao J. Thomson, 1878
Slekten Argyripa J. Thomson, 1878
Slekten Astrocara Schürhoff, 1937
Slekten Badelina J. Thomson, 1880
Slekten Balsameda J. Thomson, 1880
Slekten Chiriquiba Bates, 1889
Slekten Cineretis Schürhoff, 1937
Slekten Clinteria Burmeister, 1842
Slekten Clinteroides Schoch, 1898
Slekten Cotinis Burmeister, 1842
Slekten Desicasta J. Thomson, 1878
Slekten Guatemalica Poll, 1886
Slekten Gymnetina Casey, 1915
Slekten Gymnetis W.S. MacLeay, 1819
Slekten Gymnetosoma Martínez, 1949
Slekten Hadrosticta Kraatz, 1892
Slekten Heterocotinis Martínez, 1949
Slekten Hoplopyga J. Thomson, 1880
Slekten Hoplopygothrix Schürhoff, 1933
Slekten Jansonella Blackwelder, 1944
Slekten Macrocranius Schürhoff, 1935
Slekten Marmarina Kirby, 1827
Slekten Neocorvicoana Ratcliffe & Micó, 2001
Slekten Stethodesma Bainbridge, 1840
Slekten Tiarocera Burmeister, 1842


== Kilder ==
Nettside om gruppen, med bilder
Ratcliffe, B.S. 2010. A review of the Blaesiina (Coleoptera, Scarabaeidae, Cetoniinae, Gymnetini). ZooKeys 34: 105-128.


== Eksterne lenker ==
(en) Gymnetini i Global Biodiversity Information Facility 
(en) Gymnetini hos ITIS 
(en) Kategori:Gymnetini – bilder, video eller lyd på Wikimedia Commons 
Gymnetini – detaljert informasjon på Wikispecies 
Liste over slektene
Cetoniidae på Encyclopedia of life
Bilder av Gymnetini: [1] og [2]
Bildegalleri over nordamerikanske arter
Lille spøkelseståken

Lille spøkelseståken (katalogisert NGC 6369) er en planetarisk tåke som ligger 2 000–5 000 lysår unna jorden i stjernebildet Slangebæreren. Navnet kommer av at tåken fremstår som en liten spøkelsesaktig sky som omgir den svake og døende sentralstjernen.


== Referanser ==
Pjotr Kovalenko

Pjotr Kovalenko (født 10. oktober 1942 i Grodekovsk, død 1993) var en russisk  skihopper som konkurrerte for Sovjetunionen. Han representerte CSKA Leningrad.
Han deltok i den tysk-østerrikske hoppuka fra 1963 til 1968, med 6.-plass i 1963/64 som beste sammenlagtplassering. Hans beste plassering i enkeltrenn var 2.-plass i Oberstdorf 27. desember 1964. I OL i Innsbruck i 1964 ble han nummer 10 i storbakken i Innsbruck og nummer 12 i normalbakken i Seefeld. I VM i Oslo i 1966 ble han nummer 11 i storbakken og nummer 18 i normalbakken.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Sports Reference: Pyotr Kovalenko Arkivert 16. desember 2012 hos Wayback Machine. (besøkt 16. april 2011)


== Eksterne lenker ==
(en) Pjotr Kovalenko – Olympedia 
(en) Pjotr Kovalenko – Sports-Reference (OL-resultater – arkivert) 
(en) Pjotr Kovalenko – FIS (skihopping) 
(en) Pjotr Kovalenko – TheSports.org
Sørlige ringtåken

Sørlige ringtåken eller NGC 3132 er en planetarisk tåke som ligger rundt 2 000 lysår unna jorden i stjernebildet Seilet. Den er en av de nærmeste planetariske tåkene og har en radius på rundt 0,4 lysår.


== Referanser ==
Pressemelding STScI-1998-39 frå Space Telescope Science Institute
Spirograftåken

Spirograftåken (katalogisert IC 418) er en planetarisk tåke som ligger rundt 2 000 lysår unna jorden i stjernebildet Haren. Et bilde tatt av Hubble-teleskopet i 1999 viste at tåken hadde en intrikat tekstur som ikke kunne forklares uten videre.


== Referanser ==
Radio Nordvest

Radio Nordvest (tidligere Norrøna Radio) er en nærradio på Sunnmøre, som sender fra Ålesund. 1. mai 2014 skiftet radioen navn fra Norrøna Radio til Radio Nordvest.
Radio Nordvest har konsesjon for kommunene Ålesund, Giske, Sula, Skodje, Haram, Ørskog og Sandøy. Sendingen går på FM-båndet. Radio Nordvest sendes over tre sendere, 101 Mhz, 105 Mhz og 103,4 Mhz. Radio Nordvest er med i NoreaGruppen, som består av Norea Mediemisjon og flere nærradioer. Lokale lag og foreninger på Sunnmøre og i Romsdal, tilsluttet Norsk Luthersk Misjonssamband eier og driver radioen.
Den første sendingen fra Norrøna Radio fant sted den 7. januar 1985. Til å begynne med sendte radioen kun enkelte dager i uken. Fra 1998 har Radio Nordvest sendt noen timer, hver dag, hele uken. I 2011 hadde radioen litt i overkant av femti sendetimer i uken, medregnet to nattsendinger. Enkelte program går som samsending med andre nærradioer, blant annet Radio PS i Molde.
Innholdet er nyheter, opplesningsserier, konkurranser, samtaler, forbønn, undervisning og samtale over Bibelen.


== Eksterne lenker ==
www.radionordvest.no/ – Radio Nordvest – besøksdato 18. februar 2016
Spinnmiddtåken

Spinnmiddtåken, eller NGC 6537, er en planetarisk tåke som ligger rundt 3 000 lysår unna jorden i stjernebildet Skytten. Den sentrale hvite dvergen har en estimert overflatetemperatur på mer enn 500 000 ℃, noe som gjør den til en av de varmeste stjernene en kjenner til. På grunn av den høye temperaturen sender den også hovedsakelig ut lys i form av røntgenstråling. 
En kraftig stjernevind på rundt 2 000–4 500 kilometer pr. sekund har laget opp til 100 milliarder kilometer høye bølger i tåkematerialet.


== Kilder ==
Bildeslippet «Surfing in Sagittarius - not for the faint-hearted!» fra det europeiske informasjonssenteret for Hubble.
Kim Jong-kook

Kim Jong-kook (hangul: 김종국, hanja: 金鐘國, født 25. april 1976 i Anyang i Gyeonggiprovinsen) er en sørkoreansk sanger. Han var mellom 1995 og 2001 en del av den koreanske duoen Turbo, og har siden 2001 opptrådt som solo-artist. Han er siden 2010 også aktuell som deltaker i det sørkoreanske realityserien Running Man.


== Referanser ==


== Eksterne lenker ==
(ko) Offisielt nettsted 
(en) Kim Jong-kook (vocalist) – kategori av bilder, video eller lyd på Commons 
(en) Kim Jong-kook på Internet Movie Database 
(en) Kim Jong-kook hos The Movie Database 
(en) Kim Jong-kook på Apple Music 
(en) Kim Jong-kook på Discogs 
(en) Kim Jong-kook på Discogs 
(en) Kim Jong-kook på MusicBrainz 
(en) Kim Jong-kook på Last.fm 
(en) Kim Jong-kook på Last.fm 
Kim Jong-kook på Instagram 
(ko) Kim Jong Kooks offisielle koreanske nettsted, på koreansk
Sisters Counselling Centre

Sisters Counselling Centre er en thailandsk organisasjon for transpersoner, med kontor og ressurssenter i Pattaya. Organisasjonen var den første i landet, som utelukkende driver rådgivning for transpersoner. Den ble stiftet i 2005, med økonomisk støtte fra organisasjonen Population Services International.
I 2005 arbeidet fem ansatte på senteret og femten med oppsøkende rådgivning.


== Referanser ==
Božo Jemc

Božo Jemc (født 10. mars 1940 i Bled) er en slovensk tidligere skihopper som konkurrerte for Jugoslavia.
Han deltok i den tysk-østerrikske hoppuka fra 1960 til 1964, med 28.-plass (etter dagens regler) i 1959/60 som beste sammenlagtplassering. Hans beste plassering i enkeltrenn var 2.-plass i Oberstdorf 28. desember 1961. I OL i Innsbruck i 1964 ble han nummer 40 i storbakken i Innsbruck og nummer 49 i normalbakken i Seefeld.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Sports Reference: Božo Jemc Arkivert 16. desember 2012 hos Wayback Machine. (besøkt 16. april 2011)


== Eksterne lenker ==
(en) Božo Jemc – Olympedia 
(en) Božo Jemc – Sports-Reference (OL-resultater – arkivert) 
(en) Božo Jemc – FIS (skihopping) 
(en) Božo Jemc – TheSports.org
Mia Benson

Mia Benson (født Eva-Maria Benson i 7. juni 1947 i Brännkyrka församling i Stockholm) er en svensk skuespillerinne og manusforfatter. 
Benson studerte ved Skara skolscen 1967-1968 som ble fulgt av studier ved Stockholms scenskola 1968-1971. Etter studiene har hun vært engasjert ved Fria Proteatern, Nationalteatern i Göteborg, Intiman og Chinateatern. 


== Filmografi (utvalg) ==
2005 – White Trash
2001  – Minoes
1998 – Veranda för en tenor
1998 – Beck – Monstret (TV-film)
1998 – Beck – The Money Man (TV-film)
1997 – Beck – Mannen med ikonene (Svensk tittel: Beck – Mannen med ikonerna) (TV-film)
1997 – Beck – Lokkegutten
1993 – Snoken (TV-serie gjesterolle)
1989 – Kimagure Orange Road (stemme)
1988 – En cell-sam historia (stemmedubbing)


== Referanser ==


== Eksterne lenker ==
(en) Mia Benson på Internet Movie Database 
(sv) Mia Benson i Svensk Filmdatabas 
(fr) Mia Benson på Allociné 
(en) Mia Benson på AllMovie 
(en) Mia Benson hos The Movie Database
Helmut Kurz

Helmut Kurz (født ca. 1937) er en tysk tidligere skihopper som konkurrerte for Vest-Tyskland. Han representerte SK Berchtesgaden og SC Partenkirchen.Han deltok i den tysk-østerrikske hoppuka fra 1957 til 1966, med 5.-plass i 1959/60 som beste sammenlagtplassering. Hans beste plassering i enkeltrenn var 3.-plass i Oberstdorf 30. desember 1959 og i Garmisch-Partenkirchen 1. januar 1965. I VM i Zakopane i 1962 ble han nummer 33 i storbakken og 43 i normalbakken.
Helmut Kurz var senere hovedtrener for det tyske landslaget i skihopping.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Helmut Kurz – FIS (skihopping) 
(en) Helmut Kurz – TheSports.org
Jiefang

Jiefang (kinesisk: 解放区; pinyin: Jiěfàng Qū) er et bydistrikt i byprefektuet Jiaozuo i provinsen Henan i Folkerepublikken Kina.
Befolkningen var på ca 28.000 innbuggere i 2002, på et areal på 62 km². 


== Eksterne lenker ==
Infoside